SLAP PAP-STYWE PAP-KRUMMEL-PAP
Posted on January 26, 2014 by marie troskie Posted in Bykosse / Side Dishes, Mielies & Mieliemeel/ Mealies & Maize	1 Comment
Stywe- en ontbytpap
1 Meng die helfte van die koue water met die meel en hou dit eenkant. Gooi dan die res van die water in 'n pot, geur dit met sout, en verhit die water tot dit vinnig borrel en kook.
2 Gooi die meelmengsel by en verlaag die hitte. Prut die pap vir 20-30 minute terwyl jy dit aanhoudend roer om 'n gladde dog stywe tekstuur te kry. Stywepap prut omtrent 5 minute langer as ontbytpap.
1 Gooi die water in 'n pot met 'n deksel, geur dit met sout en verhit dit tot kookpunt. Gooi al die meel op een slag by sodat dit op 'n hoop in die middel van die pot lê. Moenie dit roer nie.
2 Sit die deksel op en kook die meeltoring vir 7 minute.
3 Krap die pap met 'n vurk los sodat dit fyn krummels maak.
4 Draai die hitte laer (of verminder die kole) en stoom die pap vir 20-30 minute tot dit sag en gaar is.
5 Roer 'n klontjie botter in en skep op.
Die maklikste manier wat ek my kids geleer het is om 2k water te kook en dan so 1/2k mieliemeel met koue water te meng tot n gladde pasta en dan by die kookwater te roer. Jy kan bietjie meer meel gebruik maar soos hulle dit maak het dit dan nie melk nodig nie, net klontjie botter en suiker